Længstlevende personer

De længstlevende personer i historien er her opstillet i lister efter kategori.

Listerne beskæftiger sig kun med tilfælde, der anses for ubestridelige af eksempelvis Guinness Rekordbog eller Gerontology Research Group. Da troværdig dokumentation af fødselsdatoer er fremkommet forholdsvis sent og kun i visse dele af verden, er der mange påstande om høj alder, der ikke kan verificeres. Det er i moderne tid bekræftet at:

 67 personer er fyldt 115 år (heraf én dansker), hvoraf
 28 personer er fyldt 116 år (heraf blot en enkelt mand), hvoraf
 11 personer er fyldt 117 år, hvoraf
 4 personer har passeret alderen 118 år, hvoraf
 3 personer har passeret alderen 119 år, hvoraf
 1 person har passeret alderen 122 år.

Blandt de mest bemærkelsesværdige rekordindehavere kan nævnes følgende:

 Den længstlevende person nogensinde er franske Jeanne Calment (1875-1997), der døde 122 år og 164 dage gammel.Hun er samtidig den hidtil eneste person, der har opnået at fylde 120, 121 og 122 år.
 Den hidtil længstlevende mand er japanske Jiroemon Kimura (1897-2013), der døde i en alder af 116 år og 54 dage (Jiroemon Kikura overtog rekorden som længstlevende mand i december 2012 fra danskfødte Christian Mortensen).
 Den første person, der er fyldt 115 år, hvor man med sikkerhed har kunnet bekræfte alderen, er tysk-amerikaneren Augusta Holtz, der fyldte 115 år d. 3. august 1986.
 Den første mand, der er fyldt 115 år, hvor man med sikkerhed har kunnet bekræfte alderen, er dansk-amerikaneren Christian Mortensen, der fyldte 115 år d. 16. august 1997.

Personer, der har opnået at fylde 110 år 

Den mandlige hollænder Geert Adriaans Boomgaard (1788-1899) regnes af mange for at være den første i verdenshistorien, der opnåede at fylde 110 år.. Langt de fleste over 110 år er dog kvinder, og den første kvinde over 110 år var engelske Margaret Ann Neve (1792-1903).

Pr. 30. november 2015 var der 52 personer, verificeret værende over 110 år, i live i verden..

Historiens ældste personer 

Dette er en liste over alle de personer, der har opnået at fylde 115 år.

Farven  angiver nulevende personer.

Listen senest efterset 31. oktober 2023

Historiens 12 ældste mænd 

Farven  angiver nulevende personer.

Listen senest efterset 24. august 2023.

De ældste nulevende personer 

De 9 af de ældste nulevende mennesker er kvinder, 1 er en mand.

Danske rekorder 

Listen senest efterset 30. april 2022.

 Den ældste dansker nogensinde er Christian Mortensen, der tillige er nævnt ovenfor. Han var tillige den første kendte danskfødte person til at fylde 111 år, og endvidere havde han i godt 15 år i perioden fra d. 27. marts 1997 og indtil d. 28. december 2012 rekorden som den ældste mand i verden, der nogensinde havde levet.
 Den ældste person, der nogensinde har boet i Danmark, var Karla Lindholm Jensen, der var født 7. maj 1908, og som døde d. 10. december 2020 i en alder af 112 år og 217 dage.
 Ellen Adelaide Brandenborg, der var født 7. januar 1906 og som døde d. 22. juli 2017 i en alder af 111 år og 196 dage var den sidste tilbageværende dansker, der havde levet mens Christian IX stadig var konge af Danmark og før sin død var hun tillige den ældste levende person fra de nordiske lande samt anerkendt som en af de 70 ældste mennesker i live i verden, hvis fødselsår kunne dokumenteres med nogenlunde sikkerhed.
 Den ældste mand, der til dato har boet i Danmark, var Georg Ingwersen Jensen, der var født 14. juni 1906 i Kongens Lyngby Sogn, og som døde d. 15. maj 2016 i Herlev i en alder af 109 år og 336 dage.
 Den ældste nulevende dansker er Karen Rigmor Moritz, der er født 15. august 1913 og dermed  gammel.
 Den ældste mandlige nulevende dansker er troligvis Jens Peter Westergaard, der er født 26. april 1914 og dermed  gammel.
 Den hidtil ældste færing nogensinde, mandlige Theodor Thomassen, der er født 28. oktober 1908 og død den 9. marts 2016 i en alder af 107 år og 133 dage.
 Den hidtil ældste grønlænder er Agnethe Fencker, født 24. oktober 1910 og død 7. april 2013 i en alder af 102 år og 165 dage.
 Den sidste dansker, der havde levet tilbage mens Frederik VII stadig var konge af Danmark, menes at være Andreas Matthiesen Hansen, der var født i Møgeltønder (beliggende i en af de kongerigske enklaver), d. 1. september 1863 og som døde i Tønder d. 21. marts 1970 i en alder af 106 år og 201 dage.
 Den første i Danmark bosiddende person, hvorom det er sikkert dokumenteret, at vedkommende har passeret de 110 år, var Anne Matthiesen, der fyldte 110 år d. 26. november 1994. Anne Matthiesen døde d. 19. marts 1996 i en alder af 111 år og 114 dage. Fra d. 20. august 1994 og indtil d. 1. maj 2017 besad hun endvidere rekorden som den ældste person, der nogensinde havde været registreret som bosiddende i Danmark.
 Det eneste tidsrum, hvor der samtidigt har været tre 110-årige registreret som bosiddende i Danmark var fra d. 16. marts 2016 og til den 18. marts 2016. hvor Signe Højer, Gerda Muff og Ellen Adelaide Brandenborg (se ovenfor) alle tre havde opnået alderen 110 år. Gerda Muff fyldte 110 år d. 16. marts og Signe Højer døde d. 18. marts.

Noter

Referencer 

Demografi
Lister over personer
Ældste mennesker